Document ID: /fineweb-2-swissfilter-quality_10-filterrobots/filtered/02666.jsonl.gz/118

Vasario 22 d. vyks tradicinė Vasario 16-osios šventė Ciuriche, Marijos Lourdes katalikų bažnyčios Didžiojoje salėje. Šįmet kultūrinėje programoje: parodos „Paliesk lietuvių kalbą rankomis“ pristatymas, viktorina ir V. V. Landsbergio filmo „Vanago portretas“ peržiūra.
*Šventės metu šalia, Mažojoje salėje, veiks vaikų kampelis su programa. Vaikams bus interaktyviai pristatyta paroda „Paliesk lietuvių kalbą rankomis“, vyks viktorina, darbeliai, skaitymai. Vaikų kampelis nėra privalomas, ir tėvai yra atsakingi už savo vaikus visos šventės metu.
** Parodai-konkursui kviečiame vaikučius ir suaugusius į šventę atsinešti trijų spalvų – geltonos, žalios ir raudonos – išradingiausią derinį. Tai gali būti mezginys, papuošalas, patiekalas, piešinys, meno dirbinys ir t.t. Įdomiausi bus apdovanoti atminimo prizais.
Registracija vyks tol, kol bus vietų, bet jos pabaiga – vasario 19 d. Jūsų registracija galios tik sumokėjus už šventę į ŠLB sąskaitą iki registracijos dienos pabaigos. Sąskaitos duomenys: Litauische Gemeinschaft, 8050 Zürich. Zürcher Kantonalbank, 8010 Zürich. IBAN: CH3800700110001300891 SWIFT (BIC): ZKBKCHZZ80A
Šventės kaina aktyviems ŠLB nariams – 45 SFr., pasyviems ŠLB nariams ir svečiams – 55 SFr., vaikams 3 -16 metų – 15 SFr.
Neužsiregistravusiems iš anksto – vieta negarantuota. Į kainą įeina vaišės ir meninė dalis. Desertų stalas – dalyvių suneštinis. Vyno bus galima įsigyti mūsų kioske. Galima dalyvauti tik filmo peržiūroje (kaina – 25 SFr. prie durų nuo 18.45 val). Jei turite klausimų – kreiptis: <email-pii>., dėl programos vaikams – Agnė Erickson <email-pii>.